Pres. Donald Trump is nie juis bekend daarvoor dat hy ’n wag voor sy mond hou as hy mense, die media en ander instellings dwarsoor die wêreld met twiets deur die baard vryf nie. En hy span Twitter mildelik in – volgens die Los Angeles Times het hy onlangs op een dag 16 twiets uitgestuur waarin hy die media wat hom vyandig gesind is, politieke opponente en verskeie ander oor die kole gehaal het.
Die meeste Amerikaners reageer uiteenlopend op Trump as president. ’n Nuwe peiling toon aan dat ongeveer die helfte van die Demokrate voorsien dat Trump se eerste termyn voortydig in ’n staat van beskuldiging gaan sneuwel. Die meeste Republikeine meen Trump kan hom maar vir nog ’n termyn regmaak.
’n Twiet wat oorsee opslae gemaak het, was dat Trump die Palestyne verwyt het dat hulle jaarliks honderde miljoene dollar Amerikaanse hulp kry, maar nou dreig om aan alle vredesgesprekke te onttrek – wat weer ’n uitvloeisel is van Trump se besluit om Jerusalem as hoofstad van Israel te erken en die Amerikaanse ambassade daarheen te verskuif. Hy meen dis ondankbaarheid, terwyl die Palestyne in reaksie vir Trump met ’n kluitjie in die wind afgemaak het. (In 2015 het die VSA sy hulp aan die Palestyne van $370 miljoen per jaar tot $290 miljoen verminder weens Palestynse aanhitsing van terreur.)
Dat die VSA stellig plek-plek gekneus daarvan afgekom het, kan nie betwyfel word nie. In die realpolitiek van die wêreld, wat nog sterk elemente van magspolitiek bevat, is die VSA net te magtig om te ignoreer. Soos Trump vir Noord-Korea oor die vingers getik het oor die Noord-Koreaanse leier se gespog oor sy kernknoppie op sy lessenaar: “Ek het ook so ’n knoppie, en hy is baie groter as joune – en hy werk.”
Van die kantlyn af twitter Trump dat Kim nie vertrou kan word nie – iets wat niemand die Suid-Koreane hoef te vertel nie.
Intussen bly dit ’n feit dat Twitter (of nuwer generasie tegnologie wat nog ontwikkel moet word) deel van die diplomatieke arsenaal geword het. Dit het bepaald die spoed van diplomatieke verkeer versnel, en vereis van lande om vinniger as ooit te reageer (waar reaksie nodig is). Dit is egter ook duidelik dat ’n protokol vir die gebruik van dié tegnologie vir diplomatieke aanwending bitterlik nodig is, want Twitter met ’n onstabiele gebruiker is net so gevaarlik soos ’n diktator wat van sy trollie af is, en met ’n kernknoppie op sy lessenaar sit.
PeetK ek stem saam wereld leier is hy beslis. So bly mense sien raak wat se snert CNN oor die wereld versprei. Mense gaan nog hul hande saamslaan oor wat daar gaan uitkom, gee net genoeg tyd, groot skokke. Dis n man met Christelike beginsels, hy wil Amerika weer sterk maak en veilig, as daar meer leiers soos hy is sal die regerings nie geld so laat verdwyn nie. Hou maar Fox nuus dop, die ander gaan nog almal op hul neuse kyk.
Steeds n man vir wie ek sal stem. Diplomasie het maar n geneigdheid om die waarheid so te kleur dat die werklike bedoelings jou totaal te laat tref en is n taal wat slegs die ingeligtes verstaan. Dis soos die Latynse fynskrif op n kontrak. Kyk net hoe het ons Flat Wheel de Klerk misverstaan met sy wigte, teenwigte en uiteindelike ontwigting. Met Trump weet jy presies waar jy staan. Tereg kan hy die reuse buitelandse hulppakette bevraagteken. Kyk n bietjie hoe Vladimir Putin sy ministers se stertvere pluk tydens werksessies wat lyk my, gereeld verfilm word. Amerika se aansien as onderhandelaar sal deurgaans taan onder n republikeinse president wat sy sout werd is. Die liberale wat ja en amen vir alles skeef en stomp, sal uiteraard meer die vehoog betree juis oor hul ruggraatloosheid.
Pres. Donald Trump is vir hierdie uur bestem. Hy verstaan deeglik dat die politieke verhoog nie net uit edelmoediges saamgestel is nie. Die Reeds ontstuimige wêreldorde sal in momentum toeneem ongeag sy Twitter uitklop-houe al dan nie. Hy immers glo aan ‘n politieke gewete. Dat alles nie as vanself sprekend tussen lande en ooreenkomste beskou moet word nie. Sy positiewe en inspirerende doelwitte weerspieël ‘n skaarswordende oproep tot geloof en integriteit. Hy het ‘n gevatte sin vir humor wat elke skurk in asemnood dompel. (Volmaak is hy nie. Wie kan daarop roem?)
Phosa het die uitlating Donderdag gemaak tydens ’n Mistra-konferensie oor witheid, Afrikaans en Afrikaners by Konstitusieheuwel in Johannesburg. Hy het gesê Suid-Afrika se ekonomie sukkel op ŉ substandaardvlak voort weens die land se onvermoë om die vaardighede en kennis wat beskikbaar is, bymekaar te maak en te benut, asook die inmenging van die regering in arbeidsbeleidstellings en arbeidspraktyke.
“Die ekonomie kan slegs teen die verwagte vlakke groei wanneer ons erken dat almal ŉ gelyke rol en verantwoordelikheid het om dit suksesvol te maak,” het hy gesê.
Oor die onderwerp van maatskaplike stabiliteit het Phosa gesê die momentum van die studente-uitdagings oor die afgelope paar weke blyk onstuitbaar te wees en moet as gids dien vir wat in die toekoms mag kom.
Hy het bygevoeg dat ŉ konflikvrye Suid-Afrika wat deur volhoubare ekonomiese groei en volle indiensneming versterk word, langtermyn ekonomiese en politieke stabiliteit op die kontinent en die res van die wêreld sal aanhelp.
Hy het bygevoeg dat Afrikaners deur baie sterk besigheid- en gemeenskapstrukture soos die Afrikaanse Handelsinstituut, die Afrikaanse Taal- en Kultuurvereniging (ATKV) en die plaaslike sakekamers, ŉ belangrike rol in die ontwikkeling van Suid-Afrika speel. “Ons antagonisme teenoor ŉ taal of die persone wat dit as ŉ moedertaal by die huis praat, is dikwels gegrond op ons persepsies of ŉ tekort aan inligting,” het hy gesê.
Ek twyfel of dit is van die ANC en mnr Zuma wil hoor. Tog is dit so waar en kan mens regtig net respek he vir Mathews Phosa wat die guts het om ‘n onderwerp soos die aan te spreek. Net jammer dat die rolspelers wat die verandering kan laat gebeur hulle nie aan hom sal steur nie en hom net sal negeer in die toekoms!
Hy het Afrikaanse gedigte gepublisseer en is baie lief vir Afrikaans. Hy was nog al die jare blankes baie goedgesind. Hy was Mpumalanga se eerste premier na 1994. Hy is ‘n goeie en eerlike mens en ook sakeman.
Hy het nie lank in die ANC-regering gedien nie. Ek vermoed hy is uit saam Nelson Mandela want van daai tyd af nog nie weer van hom gehoor tot nou toe nie.
Ek sal nie terug kom nie al belowe hulle my wat. Ek het 3 jaar in hel gelewe met julle BEE beleid. Ek is gelukkig, hier word mens aangestel wat jy weet en kan doen nie jou vel kleur nie. Ek dank die Here dat ek die geleentheid in Australia gekry het. Hier het hulle my talent raak gesien en weet ek kan baie bydrae tot die sukses van ‘n maatskappy. In Suid Afrika moes ek voorgee wat ek nie was nie en mense dra wat nie die geld of pos werd was nie.
Mnr Phosa. Net die feit dat jy AFRIKAANS MAGTIG is beteken baie. Dis die eerste keer in n jaar dat ek voel ek hoort nog in die land. As hulle maar soos jy gedink het. Maar jy het verstand.